Missaale – Olunaku lw’Omukama 11
OLUNAKU LW’OMUKAMA 11 MU BUDDE OBW’OMWAKA B (17TH JUNE 2018)
OLUYIMBA OLW’AMAYINGIRA Zab 26, 7. 9
Ayi Mukama, wulira omulanga gwe nkutemera, ayi muyambi wange leka kunjabulira na kunneegobako, ayi ggwe Katonda wange ate omununuzi wange.
OKWEGAYIRIRA KWAFFE
Ayi Katonda, amaanyi g’abasuubira mu ggwe, tukwegayiridde, wulira okuwanjaga kwaffe. Omanyi bw’otobaawo omuntu ku bubwe talina ky’asobola, tuyambe nno bulijjo tutuukirize by’olagira, tukusanyusenga muli munda ne mu bye tukola. Tukikusaba.
OKWANJULA EBITONE
Ayi Katonda, oluse Iw’abantu ebibiri ebyalwo omwoyo n’omubiri, ggwe abizzaamu amaanyi ng’obiriisa na bino ebiweerezebwa ebiba emmere, ate n’obizza obuto nga weeyamba ebyo byennyini ebiba essakramentu, tukwegayiridde, ebirabo ebyo bitudduukirire mu mubiri ne mu mwoyo. Tukikusaba.
ENNYANJULA
Omuntu y’alokola omuntu munne
Omukama abeere nammwe
Naawe abeere naawe.
Muyimuse emitima
Tugirazizza eri Omukama.
Twebaze Omukama Katonda waffe
Kisaanye n’okuteekwa tuteekwa.
Ggwe wamma kisaanye n’okuteekwa tuteekwa, kituufu ddala era mwe mutuviira n’okulokoka; ggwe Omukama Patri Omutuukirivu, Katonda omuyinza wa buli kantu, Ssewannaku, ffe okukwebaza bulijjo na buli wantu. Anti tumanyi nga tuliwo kukussisaamu kitiibwa ekitakoma, ffe abafa otudduukirira n’obwakatonda bwo, ate n’otufunira n’eddagala ng’oliggya mu ffe ffennyini abafa; n’abo ababadde bazikiridde, mu bibadde bibazikiriza mw’obaggyira eby’okubalokola, ng’oyita mu Kristu Mukama waffe. Mu ye eggye lya Bamalayika mwe litendera ekitiibwa kyo, nga basanyukira mu maaso go emirembe gyonna. Naffe nno tukwesengereza okkirize amaloboozi gaffe gagattibwe n’agaabwe, tugambire wamu mu kujaguza nti:
Mutuukirivu, Mutuukirivu, Mutuukirivu Omukama Katonda w’amagye. Ekitiibwa kyo kijjudde eggulu n’ensi. Hosanna, waggulu eyo. Oyo ajja mu linnya ly’Omukama atenderezebwe. Hosanna, waggulu eyo.
MU BW’OKUSEMBERA Zab 26, 4
Nsaba kimu ew’Omukama, nnoonya kino: Nsule mu nnyumba y’Omukama ennaku zonna ez’obulamu bwange.
Oba Jn 17, 11
Kitange omutuukirivu, abo be wampa, banywereze ku linnya lyo, balyoke babeere kimu nga ffe bwe tuli, Omukama bw’agamba.
OKWEBAZA OKUSEMBERA
Ayi Mukama, kuno okusembera nga bwe kutegeeza nti Abakkiriza bagattibwa wamu mu ggwe, era bwe kuba kuleetera kutyo ab’omu klezia wo yenna okuba ekimu. Tukikusaba.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn